Deg taggara, imeɣri ad yaf iman-is yewḥel ɣas yekfa taɣuri, maca mazal-it deg tazwara, acku mi ad iɣer azwel n wungal, yerǧa ad iɣer Tamacahut Taneggarut deg taggara n tɣuri-ines, maca ayen ad t-yettraǧǧun mačči d ayen i ɣef yedma, acku ad yaf ixef aneggaru Uqbel taggara n tejmilt, ayagi yettban-d deg tezwert i tt-id-yezwaren: Tajmilt d tajmilt ad tili neɣ ur tettili ara, ad d-yaf imani-is mazal-it deg tazwara ur yeẓri acu yella yeqqar seg tejmilt almi d aḥric aneggaru uqbel taggara n tejmilt, aya d innaw n tazwara i d-ikemlen i taggara anda tajmilt i ɣef d-wwin deg ullis, yessufeɣ imeɣri seg wallaɣ-is.